b'\n_START_ARTICLE_\n\xc5\x81a\xc5\x84cut\n_START_PARAGRAPH_\n\xc5\x81a\xc5\x84cut (tysk Landshut) er en by og gmina i det subkarpatiske voivodskap i Polen, 16 km \xc3\xb8st for Rzesz\xc3\xb3w. Den hadde i 2004 om lag 18 000 innbyggere. Byen er kjent for en av Polens vakreste magnatresidenser, \xc5\x81a\xc5\x84cut-slottet.\n_START_SECTION_\nHistorie\n_START_PARAGRAPH_\n\xc5\x81a\xc5\x84cut skal ha f\xc3\xa5tt sine byrettigheter tildelt av Kasimir III den store i 1349, skj\xc3\xb8nt ingen dokumentasjon som kunne st\xc3\xb8tte dette er bevart. Byen tilh\xc3\xb8rte henholdsvis de polske aristokratifamiliene Pilecki, Stadnicki, Lubomirski og Potocki. I 1772, etter Polens f\xc3\xb8rste deling, ble den del av det Habsburgske monarki frem til 1918 da den ble innlemmet i det selvstendige Polen.'